Anugerah Muzik Asia Mnet

MAMA Awards (Anugerah MAMA) (dahulunya Mnet Asian Music Awards) ialah majlis anugerah muzik utama yang disampaikan setiap tahun oleh syarikat hiburan CJ E&M. Pertama kali diadakan di Korea Selatan, majoriti hadiah telah dimenangi oleh artis K-pop, walaupun terdapat artis Asia lain yang memenangi pelbagai kategori anugerah, seperti untuk Artis Asia Terbaik dan anugerah berkaitan profesional lain.
Majlis anugerah pertama kali diadakan di Seoul pada tahun 1999, disiarkan di Mnet. MAMA juga telah diadakan di pelbagai negara dan bandar Asia di luar Korea Selatan sejak tahun 2010 dan kini disiarkan di peringkat antarabangsa dalam talian di luar Asia.
Acara ini dilancarkan pada tahun 1999 sebagai upacara penghargaan video muzik, dimodelkan setelah MTV Video Music Award, yang disebut Mnet Music Video Festival. Ia bergabung dengan KMTV Korean Music Awards pada tahun 2004 dan dinamakan semula sebagai Mnet KM Music Video Festival. Menjelang pertengahan 2000-an, majlis anugerah telah menarik minat antarabangsa kerana penyebaran Hallyu, dan ia disiarkan di China dan Jepun pada tahun 2008.
Pada tahun 2009, anugerah itu dinamakan semula sebagai Mnet Asian Music Awards (MAMA) untuk mencerminkan pengembangannya di luar Korea Selatan. Pada tahun 2010, MAMA telah diadakan di Macau, menandakan kali pertama ia diadakan di luar Korea Selatan. Pada tahun berikutnya, pada tahun 2011, MAMA telah diadakan di Singapura dan kemudiannya diadakan di Hong Kong dari tahun 2012 hingga tahun 2017. Pada tahun 2017, majlis anugerah telah diperluaskan kepada empat malam dan sebahagian daripada acara itu diadakan di Vietnam dan Jepun, selain Hong Kong. Pada tahun 2018, MAMA mempunyai tiga bahagian dan diadakan di tiga negara; Korea Selatan menjadi tuan rumah MAMA untuk pertama kalinya dalam sembilan tahun, bersama dengan Jepun dan Hong Kong. Pada tahun 2020, MAMA diadakan dalam talian sahaja dan berlangsung di Korea Selatan kerana disebabkan oleh Pandemik COVID-19.
Pada 20 Julai 2021, telah dilaporkan oleh Ilgan Sports bahawa 2021 Mnet Asian Music Awards sedang menjalani perbincangan untuk acara itu diadakan di Hong Kong walaupun terdapat pandemik dan sekatan perjalanan yang berterusan. Pada 23 Ogos 2022, CJ E&M mengumumkan bahawa acara itu akan dijenamakan semula sebagai "MAMA Awards" pada masa hadapan.
Berikut menyenaraikan artis yang menerima dua atau lebih anugerah daesang.(Termasuk Artis Terbaik, Album Terbaik, Lagu Terbaik dan Ikon Tahunan Seluruh Dunia)
Anugerah MAMA untuk Ikon Tahun Ini Seluruh Dunia ialah anugerah daesang (atau hadiah utama) yang disampaikan setiap tahun oleh CJ E&M (Mnet). Ia pertama kali dianugerahkan pada majlis Anugerah Muzik Asia Mnet ke-20 yang diadakan pada tahun 2018 dan merupakan anugerah 100% undian peminat.
Anugerah ini pada asalnya dinamakan "Persembahan Rock Terbaik" dari tahun 1999 hingga 2009. Sejak itu, ia telah bertukar kepada "Persembahan Band Terbaik".
Anugerah ini pertama kali diperkenalkan pada majlis tahunan ke-12 yang diadakan pada tahun 2010. Nama anugerah ini adalah "Kolaborasi Terbaik".
Anugerah ini pada asalnya dinamakan "Persembahan Hip Hop Terbaik" dari tahun 1999 hingga 2009. Sejak itu, ia telah bertukar kepada "Persembahan Rap Terbaik".
Rancangan ini disiarkan secara langsung di tiga belas negara di seluruh Asia. Di Korea Selatan, ia disiarkan di Mnet dan merentasi saluran CJ E&M. Saluran TV lain yang menyiarkan rancangan ini termasuk tvN Asia & JOOX.com (Hong Kong, Indonesia, Malaysia, Myanmar & Thailand) (tvN Asia sahaja: Maldives, Filipina, Singapura & Taiwan), Mnet Jepun, Mnet Smart dan au Smart Pass (Jepun), Viu TVsix, ViuTV, viu.tv (Hong Kong), friDay Video & friDay Music (Taiwan), MeWATCH (Singapura), Indosiar & vidio (Indonesia), gigafest.smart (Filipina), FPT TV & Foxy (Vietnam ).
Rancangan ini juga disiarkan dalam talian melalui Mnet K-POP, saluran YouTube rasmi KCON untuk seluruh dunia, serta di KCON.